Συντεταγμένες: 49°24′1″N 15°35′26″E﻿ / ﻿49.40028°N 15.59056°E﻿ / 49.40028; 15.59056

Η **Γίχλαβα** (τσεχικά: *Jihlava*, προφέρεται: [ˈjɪɦlava], γερμανικά: *Iglau*) είναι πόλη στη Τσεχία και πρωτεύουσα της περιοχής Βισότσινα. Το 2015 είχε 50.521 κατοίκους. Η πόλη είναι κτισμένη στις όχθες του ποταμού Γίχλαβα, στα ιστορικά σύνορα Μοραβίας και Βοημίας. Είναι η παλαιότερη μεταλλευτική πόλη στη χώρα, όπου εξορυσσόταν άργυρος. Στην πόλη λειτουργεί πολυτεχνική σχολή, η οποία είναι το μόνο ίδρυμα ανώτερης εκπαίδευσης στη Βισότσινα. Στη πόλη διεξάγεται διεθνές φεστιβάλ ντοκιμαντέρ.

Ιστορία
-------

Η παλαιότερη μνεία στην ονομασία Γίχλαβα για την πόλη χρονολογείται από το 1233, όταν ο επίσκοπος του Όλομουτς επιβεβαίωσε την πώληση αγαθών στο μοναστήρι Τσελίβσκι από τους Τεύτονες Ιππότες. Την περίοδο 1240-43, άρχισε η εγκατάσταση μεταλλωρύχων στη Γίχλαβα, οι οποίοι άρχισαν να εξορύσσουν τα αποθέματα αργύρου της περιοχής. Νέα μοναστήρια ιδρύθηκαν στην πόλη, όπως το μοναστήρι των Δομινικανών και των Μινοριτών. Η πόλη απέκτησε γρήγορα δικαιώματα πόλης. Το 1270, ο βασιλιάς Ότακαρ Β΄ εξέδωσε τον πολεοδομικό κώδικα της Γιχλάβα, τον παλαιότερο στη Τσεχία, ο οποίος περιλάμβανε το πολεοδομικό σχέδιο με βάση το οποίο έπρεπε να κατασκευαστούν τα σπίτια στην πόλη, με κέντρο την πλατεία της πόλης, ενώ η Γιχλάβα οχυρώθηκε.

Μέχρι το τέλος του 14ου αιώνα, η εξόρυξη αργύρου είχε παρακμάσει, αφενός λόγω της εξάντλησης των πλουσιότερων μεταλλευμάτων αργύρου και την καταστροφή των ορυχείων από σεισμό και πλημμύρες. Όμως, καθώς η πόλη είχε ήδη αναπτυχθεί σε σημαντικό εμπορικό και υφαντουργικό κέντρο και συνέχισε να ευημερεί οικονομικά. Το 1436, στα πλαίσια των πολέμου των Χουσιτών, υπογράφηκε στην πόλη η δίαιτα του Ίνγκλαου, η οποία ήταν η τελική συμφωνία ανάμεσα σε Χουσίτες και Καθολικούς. Το 1523, η πόλη καταστράφηκε από πυρκαγιά και ανακατασκευάστηκε σε αναγεννησιακό ρυθμό. Η πόλη καταστράφηκε ξανά κατά τη διάρκεια του τριακονταετή πολέμου από τους Σουηδούς. Η πόλη χρειάστηκε σχεδόν 100 χρόνια για να επιδιορθώσει τις καταστροφές και ξαναχτίστηκε σε μπαρόκ ρυθμό. Στα χρόνια που ακολούθησαν η Γίχλαβα αναπτύχθηκε σε κλωστοϋφαντουργικό κέντρο της Αυστρίας των Αψβούργων. Η Μαρία Θηρεσία προσκάλεσε υφαντές από την Ολλανδία για να βελτιωθεί η παραγωγή. Κατά τη διάρκεια του δεύτερου μισού του 18ου αιώνα, η Γιχλάβα ήταν το μεγαλύτερο υφαντουργικό κέντρο στην Αυστρία.

Μετά το 1919, η πόλη βρέθηκε στην Τσεχοσλοβακία. Μετά το τέλος του Β΄ Παγκοσμίου Πολέμου, οι Γερμανόφωνοι κάτοικοι της πόλης εκδιώχθηκαν. Εκατοντάδες πέθαναν στην πορεία προς την Αυστρία. Στη πόλη στη συνέχεια εγκαταστάθηκαν Τσέχοι και Μοραβοί.

Αξιοθέατα
---------

Ανάμεσα στα κύρια γοτθικά κτίρια της πόλης είναι οι γοτθικές εκκλησίες του Αγίου Ιακώβου, η εκκλησία της Παναγίας και η Δομονικανή εκκλησία του Σταυρού, η μπαρόκ εκκλησία του αγίου Ιγνατίου του Λογιόλα, το Δημαρχείο και διάφορες μπαρόκ, γοτθικές και αναγεννησιακές οικίες. Επίσης, στην πόλη βρίσκεται εβραϊκό κοιμητήριο, όπου ανάμεσα στα επιτύμβια μνημεία, βρίσκεται η ταφόπλακα των γονιών του Γκούσταβ Μάλερ.

Σε απόσταση εντός 30 χιλιόμετρα από τη Γίχλαβα βρίσκονται τρία μνημεία παγκόσμιας κληρονομιάς, το ιστορικό κέντρο του Τελτς, η Εβραϊκή γειτονικά και η βασιλική του Αγίου Προκοπίου στο Τρέμπιτς και ο Προσκυνηματικός ναός του Αγίου Ιωάννη του Νέπομουκ.

Αδελφοποιήμενες πόλεις
----------------------

Η Γίχλαβα έχει αδελφοποιηθεί με τις εξής πόλεις:

* Πούρμερεντ, Ολλανδία
* Χαϊντενχάιμ αν ντερ Μπρεντς, Γερμανία
* Άιλενμπουργκ, Γερμανία
* Σίσακ, Κροατία

Παραπομπές
----------

1. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 17093. Ανακτήθηκε στις 6  Αυγούστου 2018.
2. ↑  Τσεχική Στατιστική Υπηρεσία: «Malý lexikon obcí České republiky - 2017». *d:Q56284482*. Τσεχική Στατιστική Υπηρεσία. 15  Δεκεμβρίου 2017. Ανακτήθηκε στις 28  Αυγούστου 2018.
3. ↑  Τσεχική Στατιστική Υπηρεσία: «Počet obyvatel v obcích - k 1. 1. 2023». (Τσεχικά) *Population in municipalities - 1 January 2023*. Τσεχική Στατιστική Υπηρεσία. Πράγα. 23  Μαΐου 2023. Ανακτήθηκε στις 25  Μαΐου 2023.
4. ↑  *Register of territorial identification, addresses and real estates*. Ανακτήθηκε στις 28  Φεβρουαρίου 2023.
5. 1 2  «College of Polytechnics Jihlava». Ανακτήθηκε στις 22 Μαΐου 2016.
6. ↑  «Jihlava International Documentary Film Festival». Αρχειοθετήθηκε από το πρωτότυπο στις 24 Μαΐου 2016. Ανακτήθηκε στις 22 Μαΐου 2016.
7. ↑  «Jihlava». ArchaiaBrno. Ανακτήθηκε στις 22 Μαΐου 2016.  (Τσεχικά)
8. ↑  Stanley Sandler (2002). *Ground Warfare: An International Encyclopedia*. ABC-CLIO. σελ. 393. ISBN 1576073440.
9. ↑  «History - Jihlava». Tourist information center of Jihlava. Αρχειοθετήθηκε από το πρωτότυπο στις 21 Νοεμβρίου 2010. Ανακτήθηκε στις 22 Μαΐου 2016.
10. ↑  Lumans, Valdis O. "Himmler’s Auxiliaries; The Volksdeutsche Mittelstelle and the German National Minorities of Europe, 1933-1945" - 1993. ISBN 0-8078-2066-0 / ISBN 978-0-8078-2066-7
11. ↑  (Τσεχικά) Επίσημος ιστότοπος της Γίχλαβα -

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γίχλαβα** |

* Επίσημος ιστότοπος της πόλης
* Κέντρο τουριστικών πληροφοριών της πόλης (Τσεχικά)/(Αγγλικά)/(Γερμανικά)/(Γαλλικά)/(Ισπανικά)/(Ιταλικά)

|  |  |  |  |
| --- | --- | --- | --- |
| 

| π • σ • ε
Πόλεις της Τσεχίας |
| --- |
|  |
| 
* Γίχλαβα
* Ζλιν
* Κάρβινα
* Κάρλοβι Βάρι
* Κλάντνο
* Κρνοβ
* Μοστ
* Μλάντα Μπόλεσλαβ
* Ντέτσιν
* Λίμπερετς
* Μπρνο
* Όλομοουτς
* Οπάβα
* Οστράβα
* Ούστι ναντ Λάμπεμ
* Παρντούμπιτσε
* Πίλζεν
* Πράγα
* Πρέροβ
* Τσέσκε Μπουντεγιόβιτσε
* Τέπλιτσε
* Τσέσκι Κρούμλοβ
* Φρίντεκ-Μίστεκ
* Χάβιροβ
* Χράντετς Κράλοβε
* Χόμουτοβ
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 141909175
* LCCN: n81149892
* GND: 4026515-8
* BNF: cb12010178v (data)
* NKC: ge129468

 |

 |